ประจำเดือนเดือนมาครั้งล่าสุดวันที่15มิ.ย. มีเพศสัมพันธ์แบบไม่ได้ป้องกันแล้วหลั่งในวันที่24มิ.ย. จะสิ้นเดือนก.ค.แล้วประจำเดือนยังไม่มาในแอพบอกประจำเดือนขาด10วันแล้ว มีอาการอ่อนเพลียปวดเกร็งท้องน้อยเหนื่อยง่ายทั้งๆที่ไม่ได้ทำอะไรหนักพะอืดพะอมเกือบตลอดเวลาอารมณ์แปรปวน ใช่อาการท้องไหมคะ?
สวัสดีค่ะ หากประจำเดือนในรอบก่อนคือ 15 มิ.ย. และได้มีเพศสัมพันธ์ในวันที่ 24 มิ.ย. แล้วในตอนนี้ประจำเดือนยังไม่มา แนะนำควรลองตรวจหาการตั้งครรภ์ดูเป็นอันดับแรกค่ะ หากตรวจพบ อาการต่างๆ ที่เป็นอยู่ คือ อ่อนเพลีย ปวดท้องน้อย เหนื่อยง่าย พะอืดพะอม อารมณ์แปรปรวน ก็จะเป็นอาการของการตั้งครรภ์ได้ค่ะ แต่หากตรวจไม่พบ อาการที่เป็นอยู่ ก็อาจเป็นอาการก่อนการมีประจำเดือนมาก็ได้ หรือเกิดจากการมีความเครียด วิตกกังวล ก็ได้ค่ะ ส่วนการที่ประจำเดือนยังไม่มา ก็จะเกิดจากสาเหตุต่างๆ ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้น